Nyeste Skilderie af Kiøbenhavn, 1818-11-14
Aalborg, den 30te Octbr. Paa en udmærket værdig Maade høitideligholdtes vor elskede Dronnings og Hs. Kongelige Høiheds Kronprindsessens Fødselsdag, paa det nærliggende Lindenborg. Besidderen af dette Grevskab, Hs. Excellence Statsminister Grev Schimmelmann, som i mange Aar ligesaa utrætteligen som ædelmodigen har virket for sine talrige Bønders Vel og Forædling, havde indbuden en stor Deel af disse til at feire denne for alle Classer af Undersaatter, dyrebare Fest. Allerede om Morgenen drog det unge Mandskab af en vis Alder, ridende forstørstedelen smukke og pyntede Heste, ledsagede af deres Kjærester og udkaarede Piger, saavelsom af en Deel af de agtbareste Bønderfamilier i alle Grevskabets 11 Kirkesogne til Hovedgaarden Lindenborg. J Borggaarden var indrettet en Karousselbane, paa hvilken de raske Ynglinge ved oplivende Musik og i fuld Gallop kappedes om at vise deres Behændighed i Stikken med Landse og i Kasten. Af de udsatte Præmier tilfaldte Pigerne nogle, andre de ridende Ynglinge. Priserne bestode i Sølvbægere og Sølvskeer, hvorpaa var anbragt den feirede Dag den 28de October 1818, enhver Seier ledsagedes af Tilskuernes deeltagende bifald og Jnstrumenternes Lyd. -J en stor Sal, prydet med Dronningens kronede Navnetræk, forsamlede man sig dernæst til et festligt Maaltid, hvor Hr. Greven, ved Siden af sin Ven, vor elskede Stiftamtmand, saae sig omgivet af de fleste Embedsmænd og Honoratiores, saavel fra denne Bye, som hele Omegnen. En føie Tid derefter reiste Bønderne sig fra deres Spiseborde, fremtraadte parviis under en krigerisk Marsch i Salen, og opfyldte samme aldeles. Nogle af dem uddeelte egne til denne Fest forfattede Nationalsange. Meget høitideligt var det Øjeblik, i hvilket denne store af over 300 Personer af alle Statens Stænder bestaaende Forsamling i fælleds Sang forenede et Sindelag i Følelsen af den Lykke at kunne i vor ophøiede Kongefamilie ære Dyder, der forhøier Tronens Glands, og gjør Hytten til et Slot, for dens fredige Beboere. Kanonernes Torden ledsagede Sangene, saavelsom de ved Versenes Jndhold fremkaldte og med sand Begeistring af den hele talrige Forsamling udbragte Skaaler for Deres Majestæter Kongen og Dronningen, samt Hs. Kongelige Høihed Kronprindsessen med det hele Kongelige Huus. Til disse Skaaler sluttede sig Fædrenelandets, Jyllands med flere, der alle fremgik af et Fædrenelandssind. Den hjerteligste Fryd gik dernæst over i muntre Danse. - Glædeligt var det og herved at bemærke, at ingen eneste af de vakre ualmindelig oplyste og dannede Bønder overskrede gode Sæder eller An stands Skranker, uagtet de i nationale Danse kraftigen yttrede deres Glæde. Sikkerlig er Glæden og et unægteligt Middel til Forædling; og takket være denne Festligheds hulde Giver, hvis lyse Aand og for alt ædelt og skjønt aabne og varme Hjerte, saavel har vidst at benytte denne rene Følelse til ogsaa i Landboens agtværdige Stand, at vække og oplive Almeenaand, og til at fremkalde og forhøie Udtrykket af den meest levende Kierlighed for Kongehuus og Fædreneland. Aarhuus, d. 10 Novbr. Hr. Agent Meulengrachts Vestindiefarer, ført af Capit. Wippel, ankom i Gaar her paa Rheden. (Aarhuus Av.) Viborg. Da den berømte fyenske Grønkaal er kommen for Orde i Aviserne, er det og en Mærkelighed, at Borger Martin Jochumsen, her i Byen har i Aar avlet udmærkede store Hvidkaal, hvoraf nogle have veiet 1 Lispund og været 3 Qvarteer i Gjennemsnit og dertil meget haarde. (Viborg Samler.) Lomme=Kornvægte.